Suchinthana/ta-wikipedia huggingface dataset:
உயரம்

உயரம்  () என்பது ஒரு பொருளின் (மேசை, கட்டடம், மலை, மரம், கொடிக்கம்பம்) பரும அளவில் நிலப்பரப்புக்கு (செங்குத்தான) நிலைக்குத்துத் திசையில் அளக்கப்படும் தொலைவு ஆகும். முத்திரட்சி (முப்பரிமானம்) கொண்ட ஒரு பொருளின் பரும அளவை கிடைமட்டத் (தரையில் படுக்கை வாட்டில்) தளத்தில் இருக்கும் நீட்சியை (அல்லது அகற்சியை) நீளம் என்றும் அகலம் என்றும் குறிப்பிடப்படும். இவையும் கிடைமட்டத்தில் (படுக்கை வாட்டில்) ஒன்றுக்கொன்று செங்குத்தாக இருப்பவைதான். ஆனால் உயரம் என்பது கிடை மட்டத்தளத்தில் இருந்து செங்குத்தாக எழும் திசையில் உள்ள தொலைவு ("உயர்ச்சி") ஆகும். நீளம் என்னும் சொல் எத்திசையிலும் உள்ள தொலைவக் குறிக்கப் பொதுச்சொல்லாகவும் பயன்படுகின்றது என்பதை நினைவில் கொள்ளல் வேண்டும். இணைத்துள்ள படத்தில் நீளம், அகலம் உயரம் ஆகியவை குறிக்கப்பட்டுள்ளன.

விண்வெளியில் நிலப்பரப்பு என்று ஏதும் இல்லாததால், முத்திரட்சி கொண்ட ஒரு பொருளுக்கு ஒன்றுக்கொன்று செங்குத்தான முத்திசை நீட்சிகள் இருந்த போதிலும், உயரம் என்று சிறப்பித்துக் கூற எதுவும் இல்லை. மூன்று செங்குத்தான திசைகளில் நீளங்கள் குறிப்பிடலாம். நிலப்பரப்பில் புவி ஈர்ப்பு திசைக்கு நேர் எதிரான திசையில் விரியும் நீட்சியை உயரம் என்றழைக்கப்படும்.

இவற்றையும் பார்க்கவும்

மேற்கோள்கள்

அளவை
சந்தைப்படுத்தல்

பொருள் அல்லது சேவையை "இப்படித்தான் இருக்க வேண்டும்" என்று யோசித்து ஆரம்பிக்கும் நடவடிக்கையிலிருந்து அதை இலாபகரமாகத் தயாரிப்பு செய்து சந்தைக்கு எடுத்து வந்து நுகர்வோருக்கு அளிப்பதை சந்தைப்படுத்தல் எனலாம். இதில் நுகர்வோர் இலக்கு என்றாலும், நுகர்வோரிடம் நெருக்கிய தொடர்புடைய விற்பனையாளர் மிக முக்கியமாகக் கருதப்படுகிறார்.

விற்பனையாளர்
விற்பனையாளர்களைக் குறிவைத்த நடவடிக்கைகள் பெருமளவில் செயற்படுத்தப் படுகின்றன. அவற்றுள் சில கீழே குறிப்பிடப்படுகின்றன. இவ்வகை நடவடிக்கைகளின் நோக்கங்கள் அதிக அளவில் பொருளை கடையில் அடுக்க முனைதல், அதிக அளவில் விற்க வைக்க முனைதல் போன்றவை ஆகும். 
காட்சிக்கு வைப்பதற்கு சலுகை (Display Allowance) : விற்பனையாளர் தனது கடைகளில் குறிப்பிட்ட பொருளை முன்னிறுத்தி காட்சிக்கு வைக்க சம்மதிப்பதன் பேரில் இத்தகைய சலுகைகள் அளிக்கப்படுகின்றன.
தாமதமான பில்லிங் (Delayed Billing) : விற்பனையாளர் பொருளை வாங்குவதற்கான செலவுகளைக் குறைக்கும் வகையில் நமது பில்லை அனுப்புவதை சற்று தாமதப்படுத்தலாம். விற்பனையாளரின் பணச்சுழற்சிக்கு இது உதவுகிறது.
குலுக்கல் முறைப் பரிசுகள் (Sweepstakes) : அதிக அளவில் விற்பனையைத் தேடித் தரும் விற்பனையாளர்களுக்கு, குறிப்பிட்ட நிபந்தனைகளின் அடிப்படையிலோ அல்லது குலுக்கல் முறையிலோ பரிசுகள் வழங்கப்படுகின்றன.

உற்பத்தியாளரின் நடவடிக்கைகள்
உற்பத்தி நிறுவனங்கள்,  பல நேரங்களில் விற்பனையை உயர்த்த, சில சிறப்பு நடவடிக்கைகள் எடுக்கின்றன. இவையே விற்பனை உயர்வு (Sales Promotions) என்று குறிக்கப்படுகின்றன. இவை இரண்டு வகைப்படுகின்றன.
வாடிக்கையாளர்களைக் குறிவைத்த நடவடிக்கைகள்(Consumer Promotions):வாடிக்கையாளர்களை முதல்முறையாக தங்கள் பொருட்களை வாங்க வைக்கும் நோக்கத்திலோ, அல்லது ஏற்கனவே வாங்குபவர் என்றால் கூடுதலாக வாங்க வைக்கும் நோக்கத்திலோ வாடிக்கையாளர்களைக் குறிவைத்த நடவடிக்கைகள் மேற்கொள்ளப்படுகின்றன. 
விற்பனையாளர்களைக் குறிவைத்த நடவடிக்கைகள் (Trade Promotions): விற்பனையாளர்களைக் குறிவைத்த நடவடிக்கைகளின் நோக்கம், அவர்களிடையே நமது பொருட்களை தீவிரமாக விற்கின்ற முனைப்பை ஏற்படுத்தவே ஆகும். பல நேரங்களில் தேக்கம் கண்டுள்ள சரக்கினை 'தள்ளி விடுவதற்காக'வும் இத்தகைய நடவடிக்கைகள் எடுக்கப்படுகின்றன.
ஒரு ஆய்வறிக்கையின்படி, எழுபது முன்னணி நிறுவனங்களின் சந்தைப்படுத்தல் செலவுகளை ஆராய்ந்த போது, ஒரு நிறுவனத்தின்  ஏறக்குறைய 73%  செலவு, விற்பனை உயர்த்தல் நடவடிக்கைகளுக்கே செலவிடப்படுகிறது. மீதம் 27% தான் நேரடியான விளம்பரங்களுக்கு செலவிடப்படுகிறது. எனவே இத்தகைய நடவடிக்கைகளின் முக்கியத்துவம் புலப்படுகின்றன.

மேற்கோள்கள்
கோட்டை

கோட்டை, அரண், அரணிருக்கை அல்லது அரணம்  (fortification, fort, fortress, fastness, stronghold) என்பது பாதுகாப்புக் காரணங்களுக்காகக் கட்டப்படும் கட்டிடத் தொகுதியாகும். இக்காலத்தில் இவ்வாறான தேவைகளுக்காகக் கட்டப்படும் கட்டிடங்களைக் கோட்டை என்று சொல்வதில்லை. கோட்டைகள் அரண் செய்யப்பட்ட கட்டிடங்கள் ஆகும். மேலும் இது ஒரு பிராந்தியத்தில் ஆட்சியை நிறுவவும் பயன்படுகிறது. சமாதான காலத்தில். இந்த வார்த்தையானது இலத்தீன் மொழியின் போர்ட்டிஸ் ("வலுவான") மற்றும் பேசெர் ("செய்ய") என்பதிலிருந்து பெறப்பட்டது.

அரசர்கள் முதலிய முக்கிய மனிதர்களையும் முக்கியத்துவம் வாய்ந்த செயற்பாடுகளையும் பாதுகாப்பதற்காகவே கோட்டைகள் கட்டப்பட்டன. சில கோட்டைகளுள் முக்கியமானவர்களின் தங்குமிடங்களும், போர்வீரர்களுக்கான வசதிகளும், சில அரச அலுவலகங்களும் மட்டுமே அமைந்திருக்க வேறு சில கோட்டைகள் நகரங்களையே அவற்றுள் அடக்கியிருந்தன. எதிரிகள் கடப்பதற்குக் கடினமாக இருப்பதற்காக கோட்டைகள் உயர்ந்த மதில்களைக் கொண்டிருந்தன. அந்த மதில்களில் ஆங்காங்கே போர்வீரர்கள் இருந்து சுற்றாடலைக் கண்காணிப்பதற்கான காவற்கோபுரங்கள் அமைந்திருக்கும். இம்மதில்களினதும் காவற்கோபுரங்களினதும் வடிவமைப்பு, கோட்டை எதிரிகளினால் தாக்கப்படும்போது இலகுவாக எதிர்த் தாக்குதல் நடத்த வசதியான முறையில் அமைந்திருக்கும். கோட்டை மதிலில் முக்கியமான இடங்களில் மட்டும் வாசல்கள் அமைந்திருக்கும். இவையும் உறுதியான கதவுகளினால் பாதுகாக்கப்பட்டிருக்கும்.

கோட்டைகள் பல ஆழமான அகழிகளினால் சூழப்பட்டிருப்பதும் உண்டு. கோட்டை வாயிலை அணுகுவதற்காக அகழிக்குக் குறுக்கே பாலங்கள் அமைக்கப்பட்டிருக்கும். தேவையேற்படும் போது இப் பாலங்களை எடுத்துவிடக்கூடியவாறு வடிவமைக்கப்பட்டிருக்கும்.

மேற்கோள்கள்

மேலும் பார்க்க 

 கோட்டையகம்
 அரண்மனை
தமிழர் கோட்டைகளின் பட்டியல்

கோட்டைகள்
கட்டுமானம்

கட்டிடங்கள் அல்லது வேறு அமைப்புக்களை அமைக்கும் செயற்பாடு கட்டுமானம் () (Construction) எனப்படுகின்றது. வேறு அமைப்புக்கள் என்பதனுள், பாலங்கள், அணைக்கட்டுகள், நெடுஞ்சாலைகள், துறைமுகங்கள், தொலைதொடர்புக் கோபுரங்கள் போன்றவை அடங்குகின்றன. ஒரு சேவைத் தொழில்துறை என்ற அளவில், கட்டுமானம் மனிதர்களுடைய செயற்பாட்டுத் தேவைகளுக்கான இடவசதி மற்றும் உள்கட்டமைப்பு வசதிகளை ஏற்படுத்த உதவுவதுடன், உலகளாவிய ரீதியில் ஒரு முக்கியமான பொருளாதார நடவடிக்கையாகவும் திகழ்கிறது. இது ஒரு தனியான பொருளாதார நடவடிக்கை என்பது ஒருபுறம் இருக்கப் பல்வேறு வகையான ஏனைய பொருளாதாரச் செயற்பாடுகளுக்கான அடிப்படைக் கட்டமைப்பு வசதிகளை உருவாக்கிக் கொடுப்பதிலும் பெரும்பங்கு வகிக்கின்றது. ஒரு பகுதியின் பொருளாதாரம் சிறப்பாக வளர்ச்சியடையும் போது, கட்டுமானத்தின் தேவை அதிகரிக்கின்றது. இதனால், குறிப்பிட்ட பகுதிகளில் நடைபெறுகின்ற கட்டுமானச் செயற்பாடுகளின் தன்மையும், அளவும், அப் பகுதிகளின் பொருளாதார வளர்ச்சி நிலையை எடுத்துக் காட்டுவதாகக் கொள்ளமுடியும். அது போலவே ஒரு நாட்டின் பொருளாதாரம் மந்த நிலையை அடையும் போது முதலில் பாதிக்கப்படுவதும் கட்டுமானத் துறையேயாகும்.

கட்டுமானம் என்பதை ஒரு செயற்பாடாகக் குறிப்பிடுகின்ற போதிலும், உண்மையில் இது வெவ்வேறு வகையான, பொருட்கள், இயந்திர சாதனங்கள், முறைமைகள், துறைசார் அறிவு, திறமை என்பவற்றை வேண்டி நிற்கின்ற பலவகையான செயற்பாடுகளை உள்ளடக்கியுள்ளது.

கட்டுமான வகைகள் 

கட்டுமானத்தின் தன்மை, கட்டப்படுகின்ற அமைப்பு என்பவற்றைப் பொறுத்துக் கட்டுமானம் என்பதைப் பல வகைகளாகப் பிரிக்க முடியும். அவற்றுள் முக்கியமானவை:

 கட்டிடக் கட்டுமானம்
 கனரகக் கட்டுமானம்
 தொழிற்துறை கட்டுமானம்

இவற்றையும் பர்க்கவும் 

 கட்டுமான ஆவணங்கள்
 கட்டுமான ஒப்பந்தம்

மேற்கோள்கள்

கட்டிட கட்டுமானவியல்
உலகத் தமிழ்த் தகவல் தொழில்நுட்ப மன்றம்

உலகத் தமிழ்த் தகவல் தொழில்நுட்ப மன்றம் (உத்தமம்) International Forum for Information Technology in Tamil (INFITT) தமிழ்த் தகவல் தொழில்நுட்பம் தொடர்பான விடயங்களை ஆயும், நியமங்களை பரிந்துரைக்கும் ஒரு தொண்டூழியர் அமைப்பு ஆகும்.  இவ்வமைப்பில் அரசாங்கங்கள் (தமிழ்நாடு-இந்தியா, இலங்கை, மலேசியா, சிங்கப்பூர்), அனைத்துலக அமைப்புகள், மற்றும் பலநூறு தன்னாவலர்களைக் கொண்டிருக்கின்றது.  இவ்வமைப்பு உத்யோகபூர்வமாக ஜூலை 24, 2000 அன்று ஆரம்பிக்கப்பட்டது.  

இவ்வமைப்பின் முக்கிய நிகழ்வாக தமிழ் இணைய மாநாடுகள் தொடர்ச்சியாக 2000 முதல் 2004 வரை நடைபெற்றன.  அதன்பின்னர் நீண்ட இடைவெளிக்குப்பின் 2009-ஆம் ஆண்டு செருமனியில் நடைபெற்றது.

கோவையில் நிகழ்ந்த தமிழ் இணையம் 2010 மாநாடு 

தமிழ் இணையம் 2010 தமிழ்நாட்டில் கோயமுத்தூரில் உலகத் தமிழ்ச் செம்மொழி மாநாடு, சூன் திங்கள் 23 முதல் 27 வரையிலான நாட்களில் தமிழ்நாடு அரசு ஆதரவுடன் நடைபெற்றது. இம்மாநாட்டில் உலகில் உள்ள தமிழர்கள் அனைவரும் ஒரே தமிழ்க் குறியீட்டைப் பயன்படுத்த வேண்டும்; அதுவும் ஒருங்குறி எழுத்துருவையே பயன்படுத்த வேண்டும் என்று முடிவு செய்யப்பட்டது. இங்குக் கணினி தொடர்பான கண்காட்சி வெகு சிறப்பாக நடைபெற்றது. இக்கண்காட்சியைப் பல்லாயிரக் கணக்கான மக்கள் பார்வையிட்டுச் சென்றனர்.

உத்தமம் நடத்திய தமிழ் இணைய மாநாடுகள் பட்டியல் 

இதுவரை 21 தமிழ் இணைய மாநாடுகள் உலகின் பல்வேறு நாடுகளில் நடைபெற்றுள்ளன.

தமிழ் இணைய மாநாடுகளில் படிக்கப்பட்ட கட்டுரைகள் 
தமிழ் இணைய மாநாட்டில் படிக்கப்பட்ட கட்டுரைகள் பலவும் நூல் வடிவம் பெற்றுள்ளன. பல மாநாட்டுக் கட்டுரைகள், கருத்துரைகள் இணையத்திலேயே இடம் பெற்றுள்ளன. இணையம் தொடர்பான செய்திகளும், தமிழ் இணைய வளர்ச்சியும், எழுத்துரு, சொற்செயலிகள், பேச்சொலி, மொழிப் பெயர்ப்பு, உலாவி, அகராதிகள், புதிய நோக்கில் கல்வி, கணிப்பொறி இணையம் மூலம் கல்வி கற்றுக் கொடுத்தல், கணினி மொழியியல், தமிழ்ச் சொல் திருத்திகள், தமிழ்ப் பேச்சு மற்றும் சொற்பகுப்பு, தமிழ் மின் தரவுகள், தமிழ் எழுத்து உணரியின் செயல்பாடுகள், கணினியில் தமிழ்த் தட்டச்சு, தமிழ் வலைப்பூக்கள், தமிழ் தகவல் தொழில் நுட்பக் கருத்துகள், தமிழில் தேடு பொறிகள். தமிழ் ஒருங்குறி போன்ற பல்வேறு தலைப்புகளில் சுமார் 600 மேற்பட்ட கட்டுரைகள் இந்த அமைப்பின் தளத்தில் கிடைக்கின்றன.

மேற்கோள்கள்

வெளி இணைப்புகள் 
 உலகத் தமிழ்த் தகவல் தொழில்நுட்ப மன்றம் (உத்தமம்)
 தமிழ் இணைய மாநாட்டு தகவல்களுக்கான இணையத்தளம் 
 தமிழ் இணைய மாநாட்டுக் கட்டுரைகள் - தரவிறக்கம்
 ஆய்வுக் கட்டுரைகள் - த.இ. 2003
 ஆய்வுக் கட்டுரைகள் - த.இ. 2002  
 ஆய்வுக் கட்டுரைகள் - த.இ. 2001
 ஆய்வுக் கட்டுரைகள் - த.இ. 2000 
 ஆய்வுக் கட்டுரைகள் - த.இ. 1999

தமிழ்க் கணிமை அமைப்புகள்
தமிழ் இணைய மாநாடுகள்
வற்றாப்பளை கண்ணகை அம்மன் கோயில்

வற்றாப்பளை கண்ணகி அம்மன் ஆலயம் இலங்கையின் வடபகுதியான வன்னிப் பெருநிலப்பரப்பில் முல்லைத்தீவு மாவட்டத்தில் வற்றாப்பளை என்னும் கிராமத்தில் அமைந்துள்ள ஒரு கண்ணகி அம்மன் ஆலயமாகும். முள்ளியவளை, தண்ணீருற்று ஆகிய கிராமங்களை அயற்கிராமங்களாகக் கொண்டுள்ளதோடு நந்திக்கடலும், வயல்வெளிகளும், பாலைமரச் சோலையும் சூழ்ந்த பசுமையான சூழலில் இவ்வாலயம் அமைந்துள்ளது.

ஆலய வரலாறு
அடங்காப்பற்று என அழைக்கப்படும் இவ் வன்னிப் பிரதேசத்தை வன்னி மன்னர்கள் ஆட்சி செய்தபோது யாழ்ப்பாண மன்னர்கள், போர்த்துக்கேயர், ஒல்லாந்தார் போன்றோருக்கு கப்பம் செலுத்தினர். இவர்களின் பின் வருகைதந்த ஆங்கிலேயர்களை எதிர்க்குமளவிற்கு வீரம் கொண்டவர்களாகப் பிற்காலத்தில் விளங்கினர். இத்தகை வன்னி மன்னர்களால் பரிபாலிக்கப்பட்ட இவ்வாலயத்தை போர்த்துக்கேயர் காலத்தில், போர்த்துக்கேய தளபதியாகிய நெவில் என்பவன் அழிக்க முற்பட்ட போது ஆலயத்தில் நின்ற பன்னிச்சை மரம் தனது காய்களை வீசி ஆலயத்தை அழிக்க விடாது தடுத்தது. இவ்வற்புத வரலாற்றை ஆலயத்தில் இன்றும் படிக்கப்படும் பன்னிச்சை ஆடிய பாடற்சிந்து மூலம் அறிய முடிகிறது.

வரலாற்றுப் பின்னணி
இலங்கையில் முல்லைத்தீவில் ஆரம்பகாலத்தில் விவசாயிகளால் ஆரம்பிக்கப்பட்ட பொங்கல் வழிபாடானது பின்னர் 1950 களில் வாரம் ஒருநாள் என்ற வழிபாடாகி பின்னர் வேதாகம வழிப்படி முறையான பூசைகளுடன் ஆரம்பிக்கப் பட்டது. 1958 களில் ஆலயபரிபாலன சபையின் கீழ் கொண்டுவரப்பட்டு திங்கள் வெள்ளி தோறும் விசேட அபிசேகம் என்ற முறையில் ஆலய வழிபாடுகள் நடைபெறத் தொடங்கின. இவ்வாலயமானது ஆங்கிலேயர் காலத்திலேயே பிரபலமாக விளங்கியது. இவ்வாலயத்தை தமிழர்கள் மாத்திரமன்றி சிங்களவர்களும் வழிபட்டு வருகின்றனர். உள்நாட்டுப் பிரச்சினைகள் மூலம் ஆலயம் பலமுறை சேதமாகிய போதிலும் 2002 ஆண்டு சமாதான ஒப்பந்தத்தின் பின்னர் மீண்டும் புனரமைக்கப்பட்டு வருகின்றது. இதன் இராஜ கோபுரமானது 2006 ஆம் ஆண்டு நிறைவடைய இருந்தபோதிலும் இலங்கை அரசின் விடுதலைப் புலிகள் கட்டுப்பாட்டுப் பகுதிகளுக்கு விதிக்கப்பட்ட பொருட்தடைக் காரணமாக நிலவிவரும் சீமேந்து தட்டுப்பாடு காரணமாக இராஜகோபுர வேலைகள் முழுமையடையவில்லை.

விசேட வழிபாடுகள்
வைகாசி விசாகப்பொங்கல் (தமிழ் மாதமுறைப்படி)
பங்குனித் திங்கள் (தமிழ் மாதமுறைப்படி) - 4 
கார்த்திகைத் திங்கள் (தமிழ் மாதமுறைப்படி) - 4
நவராத்திரி
சிவராத்திரி
பங்குனி மாதக்கடைசியில் (தமிழ் மாதமுறைப்படி) நடைபெறும் மஞ்சம்

வெளி இணைப்புகள்
 தமிழ்வாணன் இணையத்தளத்தில் கோவில் பற்றிய கட்டுரை

மேற்கோள்கள்

முல்லைத்தீவு மாவட்டத்தில் உள்ள கோயில்கள்
இலங்கையில் உள்ள அம்மன் கோயில்கள்
இலங்கையில் உள்ள கண்ணகி கோயில்கள்
மருதமலை

மருதமலை () தமிழ்நாட்டின் கோயம்புத்தூர் மாவட்டத்தில் பெரியநாயக்கன்பாளையம் ஊராட்சி ஒன்றியத்துக்குட்பட்ட சோமையம்பாளையம் ஊராட்சியிலுள்ள ஒரு மலை ஆகும். இது கோயம்புத்தூரில் இருந்து 15 கி.மீ தொலைவில் மேற்குத்தொடர்ச்சி மலைகளில் அமைந்துள்ளது. ஆனால் இது தற்போது கோவை மாநகராட்சியின் வார்டு எண் 17-ல் இணைக்கப்பட்டுள்ளது. இங்குள்ள முருகன் கோயில் முருகனின் ஏழாம் படைவீடாகக் கருதப்படுகிறது. இக்கோவில் மிகவும் பழமையானது. திருமுருகன்பூண்டியில் கோவிலில் உள்ள கல்வெட்டுக்களில் இக்கோவிலைப் பற்றிய குறிப்புகள் உள்ளன. மருதமலை முருகன் கோயில் 1200 ஆண்டுகள் பழமையானது. இக்கோவிலுக்கு அருகிலேயே பாம்பாட்டி சித்தர் குகைக்கோவில் ஒன்றும் உள்ளது. இக்கோயில் முற்காலத்தில் கொங்கு வேட்டுவ கவுண்டர் இன மன்னர்களின் சொத்தாக விளங்கியது. முருகக் கடவுளின் பிற கோயில்களைப் போலவே மருதமலை கோயிலும் மேற்குத் தொடர்ச்சியின் விரிவான இந்த மலை உச்சியில் அமைந்துள்ளது.

மேற்கோள்கள் 

கோயம்புத்தூர் மாவட்டத்திலுள்ள மலைகள்
வகுப்பு (கணினியியல்)

வகுப்பு (Class) ஒரே இனத்தைச் சார்ந்த பொருள்களின் வரையறை (definition or blueprint) ஆகும். வகுப்பு பொருள்களின் தரவு (data: variable) வடிவமைப்பையும், அப்பொருளுடன் தொடர்புடைய செயலிகளையும் (methods/fuctions) குறிப்பாக விபரிக்கும். வகுப்பு class என்ற ஆங்கிலச் சொல்லின் நேரடி மொழிபெயர்ப்பு ஆகும்.

மேற்கோள்கள்

பொருள் நோக்கு நிரலாக்கம்
தொல்லுயிரியல்

தொல்லுயிரியல் என்பது பாறைகளில் பதிவாகியுள்ள பண்டைய தாவரங்கள் மற்றும் விலங்குகளின் தொல்லுயிர்ப் படிவங்களை அடிப்படையாகக் கொண்டு அவற்றின் விருத்தி பற்றி ஆராயும் துறையாகும். இது உடற் படிவங்கள், வழித்தடங்கள் (tracks), வளைகள் (burrows), கழிவுப் படிவங்கள் (fossilized feces) மற்றும் வேதியியல் எச்சங்கள் போன்றவற்றின் ஆய்வுகளையும் உள்ளடக்கும்.

புவியியலிலும், காலநிலையிலும் ஏற்பட்ட நீண்ட கால இயல்பியல் மாற்றங்கள் எவ்வாறு உயிரினங்களின் படிமலர்ச்சியைப் பாதித்தன, எவ்வாறு வாழ்சூழலியல் முறைமைகள் (ecosystems)இம்மாற்றங்களுக்கு ஏற்றவாறு செயற்பட்டு புவிச் சூழலில் மாற்றங்களை ஏற்படுத்தின, இந்தப் பரஸ்பர மாற்றங்கள் தற்கால உயிரினப்பல்வகைமையில் எவ்வாறான தாக்கத்தை ஏற்படுத்தின என்பன பற்றி ஆராய்வதன் மூலம், பண்டைக்கால உயிர்வாழ்க்கையை நவீன தொல்லுயிரியல் உரிய சூழலில் அமைத்துக்காட்டுகிறது.

மேற்கோள்கள்

புவி அறிவியல்கள்
தொல்லுயிரியல்
பரிணாம உயிரியல்
ஓந்தி

ஓந்தி (Dragon lizard) என்பது ஓந்திவகையி (Agamidae) என்ற குடும்பத்தில் உள்ள பல்லி இனங்களைக் குறிக்கும் பொதுப்பெயர் ஆகும். இதில் மொத்தம் 300க்கும் மேற்பட்ட இனங்கள் உள்ளன. இவை ஆப்பிரிக்கா, ஆசியா, ஆஸ்திரேலியா போன்ற இடங்களிலும் ஒருசில இனங்கள் தென் ஐரோப்பாவிலும் காணப்படுகின்றன.

பண்புகள்
ஓந்தியின் தோற்றம் மற்றும் வடிவம் பேரோந்தி போன்று இருக்கும். பொதுவாக இவை நன்கு வளர்ந்த வலிமையான கால்களைக் கொண்டு இருக்கும். மற்ற பல்லி இனங்கள் போன்று இவற்றால் தங்களின் வாலை நீட்டி வைக்க இயலாது. இருப்பினும் ஒரு சில ஓந்தி இனங்களில் இந்தப் பண்பு குறைவாகக் காணப்படுகிறது. பெரும்பாலான ஓந்தி இனங்கள் தங்கள் உடல் வெப்பத்தை சீர்படுத்துவதற்காக நிறம் மாறும் திறன் பெற்றுள்ளன.

மேற்கோள்கள்
வாத்து

வாத்து (Duck) ஒரு பறவை ஆகும். பொதுவாக வாத்துக்கள் அவற்றின் இறைச்சிக்காகவும் முட்டைக்காகவும் மனிதர்களால் வளர்க்கப்படுகின்றன. வாத்துக்கள் நீரில் நீந்த வல்லவை. குறிப்பாக ஆசிய மக்கள் வாத்துக்களை உண்கிறார்கள்.

வாத்து ஒரு  நீர்வாழ்  கோழியினமாகும். இது சிறந்த நேர்த்தியான, அழகான நீண்ட கழுத்து கொண்ட பறவையாகும். மனிதர்கள் இறைச்சி, முட்டை மற்றும் இறகுகள் போன்றவற்றிருக்கு வளர்த்து வருகின்றனர். 

அறிஞர் சார்லஸ் டார்வின் மேற்கோள்படியும், தொல்பொருள் ஆய்வு சான்றின்படியும் சுமார் 4000 ஆண்டுகளுக்கு முன்னிருந்தே வாத்து இனங்கள் இருந்ததாக தொல்லியல் ஆய்வாளர்கள் கூற்றுப்படி அறியப்படுகிறது (The Variation of Animals and Plants under Domestication i. 287). தோன்றிய இடம் எகிப்து எனவும் கூறப்படுகிறது. மேலும் 3.5 கிலோகிராம் (7.7 பவுண்டு) அல்லது 4.1 கிலோகிராம் (9 பவுண்டு) அல்லது அதிகபட்சம் 10 கிலோகிராம் (22 பவுண்டு) வரை எடையும் கொண்ட வாத்துக்கள் வீடுகளில் வளர்க்கப்பட்டதாகவும் அறியப்படுகிறது. வளமான வாத்துக்களான greylag goose (Anser anser) இனம் ஐரோப்பா, வட ஆபிரிக்கா, மற்றும் மேற்கு ஆசியா ஆகியவற்றில் வளர்க்கப்படும் இவை பொதுவாக சீன வாத்துகள் என்று அழைக்கப்படுகின்றன. ஐரோப்பிய வாத்துக்களும் கலப்பின சத்துக்களும் பெரும்பான்மையாக உள்ளன.

வாத்துக்கள் பின்புறம் வளைந்து கொழுப்பு கொண்ட பகுதியினை பெற்றிருப்பதனால் அதன் பறக்கும் திறன் குறைவு. வனப்பகுதியில் வளரும் வாத்துகள் குறைந்தது ஆண்டுக்கு சுமார் 50 முட்டையில் வரை இடும்.

ஆண் வாத்துக்கள் பொதுவாக பெண் வாத்துக்களை விட உயரமாகவும், நீண்ட கழுத்துடனும் காணப்படுகின்றன. ஆண்வாத்துக்கள் ஆபத்தினை ஏதும் உணர்ந்தால் மற்ற வாத்துகளுக்கும் நடுவில் போய் நிற்கும் அச்ச குணம் உடையவை.

ஒவ்வொரு வாத்து வகைக்கும் இறகுகள் பலவாறு இருக்கும். காட்டில் வளரும் சிலவற்றிற்கு பழுப்பு நிற இறகுகளும் வீட்டில் உள்ளவை பெரும்பாலும் நன்கு அடர்ந்த வெண்மை நிற இறகுகளும் கொண்டிருக்கும். வாத்துகள் ரோமானியர் காலத்திலிருந்தே போற்றி பாதுகாக்கப்படும் இனமாக இருந்து வருகிறது.

மேற்கோள்கள்

வெளி இணைப்புகள் 

 Media related to the Anatidae  on the Internet Bird Collection
 list of books  (useful looking abstracts)
  - A modern illustrated guide to identification of US waterfowl.

வாத்துகள்
இனங்காட்டி (கணினியியல்)

மாறிகளின், செயலிகள், தொகுப்புக்கள் மற்றும் நிரலாக்க கூறுகளை சுட்டும் பெயர்களை இனங்காட்டி (Identifier) எனலாம்.  எவை இனங்காட்டிகள் என்பதை நிரல் மொழியின் இலக்கணமே வரையறை செய்யும்.  பொதுவாக, சிறப்புச்சொற்கள் இனங்காட்டிகளாக கருதப்படுவதில்லை.

மேற்கோள்கள்

நிரலாக்கம்
கிறிப்பன்

கிறிப்பன் அல்லது கிரிஃபின் ஒரு சிங்கத்தின் உடல், வால் மற்றும் பின் கால்கள் மற்றும் கழுகின் தலை மற்றும் இறக்கைகள் கூடிய ஒரு பழம்பெரும் உயிரினமாகும் .

கண்ணோட்டம் 
சிங்கம் பாரம்பரியமாக மிருகங்களின் அரசனாகவும், கழுகு பறவைகளின் அரசனாகவும் கருதப்பட்டதால், இடைக்காலத்தில், கிரிஃபின் குறிப்பாக சக்திவாய்ந்த மற்றும் கம்பீரமான உயிரினமாக கருதப்பட்டது. பழங்காலத்திலிருந்தே கிரிஃபின்கள் பொக்கிஷங்கள் மற்றும் விலைமதிப்பற்ற உடைமைகளைப் பாதுகாப்பதற்காக அறியப்பட்டன. 

கிரேக்க மற்றும் ரோமானிய நூல்களில், கிரிஃபின்கள் மற்றும் அரிமாஸ்பியன்கள் மத்திய ஆசியாவின் தங்க வைப்புகளுடன் தொடர்புடையவர்கள். ஆரம்பகால விளக்கங்கள் அரிசுட்டாட்டில் (கிமு 7 ஆம் நூற்றாண்டு), எரோடோட்டசு மற்றும் எசுக்கிலசு (கிமு 5 ஆம் நூற்றாண்டு) ஆகியோரின் எழுத்துகளிலிருந்து பெறப்பட்டது. ஆனால் அந்த விளக்கங்கள் மிகவும் வெளிப்படையானவை அல்ல.

மூத்த பிளினி (1 ஆம் நூற்றாண்டு) கிரிஃபின்கள் சிறகுகள் மற்றும் நீண்ட காதுகள் கொண்டவை என்று முதலில் விவரித்தார். ஆனால் தியானாவின் அப்பல்லோனியசு கிரிஃபின்களுக்கு உண்மையான பறவை இறக்கைகள் இல்லை, ஆனால் சவ்வு வலைப் பாதங்கள் மட்டுமே குறுகிய தூரம் பறக்கும் திறனைக் கொடுத்தன என்று எழுதினார். ஏலியன் (கி.பி. 3 ஆம் நூற்றாண்டு) க்குப் பிறகு எழுத்தாளர்கள் கிரிஃபின் பற்றிய புதிய விவரங்கள் இல்லை. கிரிஃபின்கள் தங்கள் கூட்டில் உள்ள முட்டைகளுக்கு இடையில் அகேட் கல்லை வைப்பதாக பிற்காலக் கதைகள் கூறுகின்றன. ப்ளினி கிராஃபின்களை எதியோப்பியாவிலும், செட்சியாஸ் (கிமு 5 ஆம் நூற்றாண்டு) இந்தியாவிலும் வசிப்பதாக கூறினார். இந்தியாவின் தங்கம் தோண்டும் எறும்புகள் பற்றிய புராணக்கதைகள் கிரிஃபின் கதையை தாக்கத்தை ஏற்படுத்தியது என்று அறிஞர்கள் கூறுகின்றனர். கிறித்தவ சகாப்தத்தில் செவில்லின் இசிடோர் (கி.பி. 7 ஆம் நூற்றாண்டு) கிரிஃபின்கள் குதிரைகளுக்கு பெரும் எதிரி என்று எழுதினார். குதிரை சவாரி செய்யும் அரிமாசுபியன்கள் கிரிஃபின் தங்கத்தை சோதனையிட்டனர் என்ற பாரம்பரியத்திலிருந்து இந்தக் கருத்து வளர்ந்திருக்கலாம்.

படிவம் 
கிரிஃபின்களின் பெரும்பாலான சிலைகள் அவற்றை பறவை போன்ற முன்கால்களுடன் சித்தரிக்கின்றன. இருப்பினும் சில பழைய சித்திரங்களில் கிரிஃபின்களுக்கு சிங்கத்தின் முன் கால்கள் உள்ளன. இவை பொதுவாக சிங்கத்தின் பின்பகுதியைக் கொண்டுள்ளன. அதன் கழுகின் தலைக்கு வழக்கமாக காதுகள் கொடுக்கப்பட்டுள்ளன; இவை சில சமயங்களில் சிங்கத்தின் காதுகள் என்று விவரிக்கப்படுகின்றன, ஆனால் பெரும்பாலும் நீளமானவை (குதிரையைப் போன்றது). இவை சில சமயங்களில் இறகுகளுடன் இருக்கும். கிரீஸில் கிரிஃபின் வார்ப்பு வெண்கல கொப்பரைகளில் சித்தரிக்கப்பட்டுள்ளது. இவை குண்டு முகத்துடன் பெரிய அலகுகள் கொண்டுள்ளன. இவற்றின் வாய் கத்துவதைப் போல திறந்திருக்கும். அதன் தலையில் அல்லது புருவங்களுக்கு இடையில் ஒரு "மேல்-குமிழ்" உள்ளது.  மெசபடோமியாவில் உருக் காலம்த்தில் (கி மு 4000-310 )  சிலிண்டர் முத்திரைகளில் கிரிஃபின் போன்ற விலங்குகள் சித்தரிக்கப்பட்டன. இது சிறகுகள் கொண்ட ஆண் சிங்கத்தின் மேனியுடன் கூடிய கிரிஃபின் போன்ற விலங்கின் தனித்துவமான உதாரணம் ஆகும். இருப்பினும், எலமைட் கலாச்சாரத்திற்குப் பிறகு இவை மறைந்தன.

மேற்கோள்கள்

குறிப்புகள் 

 
 
 
 
 
 
 
 
 
 
 , abbreviated GG.

 
 
 
 
 
   [ Reprint], C. N. Potter, 1976
 
 
 
 
 

 

கற்பனை உயிரினங்கள்
கங்காரு

கங்காரு பாலூட்டிகளில் வயிற்றில் பை உள்ள இனத்தைச் சேர்ந்த ஒரு விலங்கு ஆகும். இவை பொதுவாக ஆஸ்திரேலியா மற்றும் அதன் அருகில் உள்ள தீவுகளில் காணப்படுகின்றன. இவை நான்கு கால்களைக் கொண்டிருப்பினும் தன் பின்னங்கால்களால் தத்திச்செல்கின்றன. சமநிலை பேணுவதற்குத் தனது வாலைப் பயன்படுத்துகின்றன.

ஒரே தாண்டுதலில் 13 மீட்டர்கள் தூரம் தாண்டும் ஒரே விலங்கினம் கங்காருவாகும். இவ்விலங்கின் மடியில் ஒரு பை காணப்படுகிறது. இப்பையில் இவை தங்கள் குட்டியைக் தாங்கிக் கொண்டிருக்கின்றன. குட்டிகள் பால் அருந்துவதற்கான முலையும் இந்தப்பையினுள்ளே இருக்கின்றது.

கங்காருகள் அவற்றின் இறைச்சிக்காகவும் தோலுக்காகவும் கங்காருகளின் அதிகப்படியான மேய்ச்சலினால் ஏற்படும் புல்வெளிகளின் இழப்பைத் தடுப்பதற்காகவும் சுட்டுக்கொல்லப்படுகின்றன. கங்காரு இறைச்சியி்ல் கொழுப்பின் அளவு குறைவாக உள்ளதால் மனிதர்களுக்கு நல்லதாகக் கருதப்படுகின்றது.

மேற்கோள்கள்

மேலும் பார்க்க 
 வால்லரு

பாலூட்டிகள்
ஆத்திரேலிய உயிரினங்கள்
அருந்ததி ராய்

சுசானா அருந்ததி ராய் (பி. நவம்பர் 24, 1961) ஓர் இந்திய எழுத்தாளர் ஆவார்.

வாழ்க்கைக் குறிப்பு 

அருந்ததி ராய் மேகாலயாவின் தலைநகர் சில்லாங்கில் பிறந்தார். கேரளத்தை சேர்ந்த மேரி ரோசுக்கும் வங்காளத்தைச் சேர்ந்த தேயிலைத் தோட்ட மேலாளர் ரஜித் ராய்க்கும் பிறந்தார்.

தனது சிறுவயதில் கேரளாவில் உள்ள ஆய்மணம் (Aymanam) என்ற சிற்றூரில் வளர்ந்தார். கோட்டயத்திலும் நீலகிரியிலும் பள்ளிப்படிப்பை முடித்தார். பின்னர் தில்லிப் பல்கலைக்கழகத்தில் கட்டிடக்கலை படிப்பில் சேர்ந்தார். அங்கு தனது முதல் கணவரைச் சந்தித்தார். பின் தங்கள் படிப்பை விடுத்து இருவரும் வெளியேறினர். தன் முதல் கணவருடன் நான்கு ஆண்டுகள் வாழ்ந்தார். பின்னர் அவர் பிரதீப் கிரிஷன் என்ற திரைப்பட இயக்குநரை மணந்தார். இருவரும் சேர்ந்து சில படங்களை எடுத்தனர். இப்படங்களுக்கு அருந்ததி திரைக்கதை எழுதியது குறிப்படத்தக்கது.

சமூகக் குரல் 
இவரது பல படைப்புகளில் சமுதாயத்திலுள்ள பெண் அடிமைத்தனம் , குழந்தைத் தொழிலாளர் பிரச்சனை , அமெரிக்காவின் வெளியுறவுக் கொள்கைகள் முதலியவற்றை விமர்சனத்துக்கு உட்படுத்தினார். மேதா பட்கர் தொடங்கிய நர்மதா பச்சாவோ அந்தோலன் (:en:Narmada Bachao Andolan) என்ற அமைப்பில் தீவிரமாக பங்கு கொண்டார்.

நர்மதை போராட்டம் 
Maybe. Inch by inch. Bomb by bomb. Dam by dam. Maybe by fighting specific wars in specific ways. We could begin in the Narmada Valley.

காஷ்மீர் பிரச்சனை 
India needs azadi from Kashmir just as much—if not more—than Kashmir needs azadi from India.

படைப்புகள் 

அருந்ததி ராய் நாவல்கள் , அரசியல் கட்டுரைகள் , விமர்சனங்களைப் என பல விதமான படைப்புகளை படைத்து வருகிறார். இவரது படைப்புகள் உலகில் பல பத்திரிக்கைகளில் இடம் பெற்றுவருகின்றன.

விமர்சனம் 

 பேண்டிட் குவீண் :en:Bandit Queen

புதினங்கள் 
 த காட் ஆப் ஸ்மால் திங்ஸ் (:en:The God of Small Things)

விருதுகள் 

 1997 ஆம் ஆண்டு தனது முதல் புதினமான த காட் ஆப் ஸ்மால் திங்ஸ்க்கு புக்கர் பரிசு  பெற்றார். புக்கர் பரிசு வென்ற முதல் இந்தியர் என்பது குறிப்பிடத்தக்கது.
 2003ஆம் ஆண்டு இவருக்கு வழங்கப்படவிருந்த சாகித்ய அகாதமி பரிசை இவர் மறுத்து விட்டார்.
 மே 2004-ல் சிட்னி அமைதிப் பரிசையும் வென்றார்.
 2015 ஆம் ஆண்டுக்கான அம்பேத்கர் சுடர் விருது பெற்றிருக்கிறார். விடுதலைச் சிறுத்தைகள் கட்சி சார்பில் வழங்கப்படுகிறது.

வெளி இணைப்புகள் 
  கீற்று இதழில் வெளிவந்த அருந்ததி ராயின் மொழிபெயர்க்கப்பட்ட கட்டுரை
 அருந்ததி ராய் எழுதிய கட்டுரைகளின் தொகுப்பு-எழுத்து, ஒலி வடிவில் 
 Outlook இதழில் வெளிவந்த கட்டுரைகள் மற்றும் பேட்டிகள்

மேற்கோள்கள் 

புக்கர் பரிசு பெற்றவர்கள்
1961 பிறப்புகள்
வாழும் நபர்கள்
மேகாலயா நபர்கள்
தேசிய திரைப்பட விருது வென்றவர்கள்
மலையாள நபர்கள்
வங்காள மக்கள்
இந்திய இறைமறுப்பாளர்கள்
இந்தியப் பெண் எழுத்தாளர்கள்
இந்தியாவில் கருத்து வெளிப்பாட்டுச் சுதந்திரம்
இந்திய ஆங்கில எழுத்தாளர்கள்
கேரள எழுத்தாளர்கள்
கேரளப் பெண் எழுத்தாளர்கள்
ஜோர்ஜெஸ் பிராக்

ஜோர்ஜெஸ் பிராக் (Georges Braque, மே 13, 1882 – ஆகஸ்ட் 31, 1963) பிரான்ஸ் நாட்டைச் சேர்ந்த ஒரு ஓவியரும், சிற்பியும் ஆவார். கியூபிசம் எனப்படும் ஓவியப் பாணியை உருவாக்கியோராகக் கருதப்படுபவர்களுள் இவரும் ஒருவர். மற்றவர் பாப்லோ பிக்காசோ.

ஜோர்ஜெஸ் பிராக், பிரான்ஸ் நாட்டிலுள்ள  அர்ஜென்டில் சுர் சீன்  (Argenteuil-sur-Seine) என்னுமிடத்தில் பிறந்தார். வளர்ந்தது லெ காவ்ரே (Le Havre) என்னுமிடத்தில். 1897 க்கும் 1899க்கும் இடைப்பட்ட காலத்தில் இக்கோல் டெஸ் பியூக்ஸ் ஆர்ட்ஸ் (Ecole des Beaux-Arts) என்னும் கலைக் கல்வி நிறுவனத்தில் மாலை நேரங்களில் பயின்றுவந்தார். 1901 ஆம் ஆண்டு கைப்பணித் துறையில் சான்றிதழைப் பெற்றுக்கொண்டார். அடுத்த வருடம் ஹம்பேர்ட் அக்கடமியில் சேர்ந்து 1904 ஆம் ஆண்டுவரை இருந்தார். அங்கேதான் மாரீ லோரென்சின் (Marie Laurencin) மற்றும் பிரான்சிஸ் பிக்காபியா (Francis Picabia) ஆகியோரைச் சந்தித்தார்.

இவருடைய ஆரம்பகால ஆக்கங்கள் உணர்வுப்பதிவுவாத (impressionism) ஓவியப் பாணியைச் சேர்ந்தவை. பின்னர் இவரது ஓவியங்கள் போவிஸ்ட் (Fauvist) பாணியில் அமைந்திருந்தன. இப்பாணியிலமைந்த இவரது ஆக்கங்கள் ஆண்டுக்கொருமுறை நிகழ்ந்து வந்த "சலோன் டெஸ் இண்டிபெண்டண்ட்ஸ்" (Salon des Indépendants) என்னும் சுதந்திரக் கலைஞர்களின் கண்காட்சியில் காட்சிக்கு வைக்கப்பட்டன. 1909 ஆம் ஆண்டிற்கும், 1911 ஆம் ஆண்டிற்கும் இடையில் பிக்காசோவுடன் சேர்ந்து கியூபிசம் என்று அழைக்கப்பட்ட ஓவியப் பாணியை விருத்தி செய்வதில் ஈடுபட்டிருந்தார்.

சான்றாவணம்

மேற்கோள்கள்

பிரெஞ்சு ஓவியர்கள்
1882 பிறப்புகள்
1963 இறப்புகள்
தலித்தியல்

தலித் மக்களின் வரலாறு, அடையாளம், வாழ்வியல், பிரச்சினைகள், மனித உரிமை-பொருளாதார-அரசியல் போராட்டங்கள், இலக்கியம், பண்பாடு போன்ற அம்சங்களை ஆயும் இயல் தலித்தியல் எனலாம்.  இலங்கையில் தலித்துக்கள் தாழ்த்தப்பட்டவர்கள் என குறிப்பிடப்படுவர், எனவே தலித்தியலை தாழ்த்தப்பட்டவர் இயல் என்று இலங்கை வழக்கப்படி குறிப்பிடலாம்.  "இந்திய அரசியலமைப்புச் சட்டத்தில் அட்டவணை சாதிகள் (Schedule Castes) என்றும் குறிப்பிடப் பெற்றுள்ள தீண்டாதோர்க்கும், பழங்குடி மக்களுக்கும் (Schedule Tribes) தலித்துக்கள் என்பது பொதுப் பெயராகும்" என்று அம்போத்கரும் தலித் மனித உரிமை போராட்டம் என்ற நூலில் கூறப்பட்டுள்ளது.  எனினும் பொருளாதார நிலையில் பிற்பட்ட பிரிவினரும் (Backward Classes), மற்றும் ஒடுக்கப்பட்ட மக்களில் பலரும் தங்களை தலித்துக்கள் என்றோ அல்லது தலித்துக்களுடனோ அடையாளப்படுத்துகின்றனர்.  மேலும் சர்வதேச மட்டத்தில் ஒடுக்குமுறைகளை அனுபவிக்கும் கறுப்பின, மற்றும் முதற்குடி மக்களையும் தலித்துக்கள் என்று அடையாளப்படுத்தப்படுவதுண்டு.

தலித் பிரச்சினைகள் 
(இவை வெவ்வேறு காலகட்டங்களில் வெவ்வேறு இடங்களில் இருந்தவை, இருக்கின்றவை.)
 கொத்தடிமை
 (பொதுக்!) கிணற்றில் நீர் எடுக்க தடை
 சுடுகாட்டில் தம் பிணம் எரிக்கத் தடை
 குளங்களில் குளிக்க தடை
 தெருக்களை பயன்படுத்த தடை
 மேற்சட்டை, வேட்டி, சால்வை அணிய தடை
 மீசைவிடத்தடை
 தாவணி, தங்க ஆபரணங்கள் போடத்தடை
 செருப்பு அணிய தடை
 குடுமி, கடுக்கண் போட தடை
 ரயில் பயணிக்க தடை
 பேருந்து, ரயில் இருக்க தடை
 பாடசாலையில் படிக்க தடை
 கோவில் பயன்படுத்த தடை
 பொது நிறுவனங்களில் உட்புக தடை
 மருத்துவ வசதி தடை
 வேற்று உழைப்பு வழிமுறை தடை

சமூகத்தினால் திணிக்கப்பட்ட தொழில்கள் ==

 முடி செதுக்கல்
 விவசாயம் 
 பிணம் தூக்கல்
 சாலை போடல், சுத்தம் செய்தல்
 சாக்கடை சுத்தம் செய்தல்
 பிணம் எரித்தல்
 மரம் ஏறுதல்
 துணி துவைத்தல்
 மாடறுத்தல், செத்தமாடு தூக்கல்
 பறை அறைதல், மேளம் அடித்தல்
 தேவியாசி
 பல்லக்கு தூக்கல்
 மலம் அள்ளும் தொழில்

மேற்கோள்கள்

துணை நூல்கள் 
 சி.என். குமாரசாமி. (2001). அம்பேத்கரும் தலித் மனித உரிமைப் போராட்டமும். சென்னை: தமிழ் புத்தகாலயம்.

வெளி இணைப்புகள் 
 http://tamil.sify.com/dalit/index.php
 http://tamil.sify.com/dalit/dalit10/fullstory.php?id=13553620 
 https://tamilnation.org/caste/
 http://www.dalits.org/default.htm 
 http://www.ambedkar.org/
 http://www.dalitstan.org/ 
 http://www.countercurrents.org/dalit.htm
 Sri Lanka Tamil Castes
 இலங்கை ரோடி
 Opinion – Casteism In America 
 CASTE DISCRIMINATION – A Report by Human Rights Watch 
 BROKEN PEOPLE Caste Violence Against India’s “Untouchables” 
 https://web.archive.org/web/20050226214403/http://www.cbc.ca/ideas/features/untouchables/index.html
 தமிழகத்தில் தலித்துகளின் நிலை - பிபிசி - தமிழ்
 சாதி கொடுமை - சி என் என்

தலித்தியல்
கட்டுப்பாட்டு கட்டமைப்பு

ஒரு நிரலின் கட்டளைகளை நெறிப்படுத்த கட்டுப்பாட்டு கட்டமைப்பு (Control Structure) தேவை.  கட்டுப்பாட்டு கட்டமைப்பில் தெரிவுகளும் (Choices), மடக்குசெயல்பாடும் (Repetions) அடிப்படையானவை.

தெரிவுகள் 
தெரிவுகள் இரு வகைப்படும்:

இரு வழி தெரிவுகள் 

 if condition then
     statements;
 else condition then
     other statements;
 end if;

பல வழி தெரிவுகள் 

    case someChar of                switch (someChar) {
       'a': actionOnA;                 case 'a': actionOnA;
       'x': actionOnX;                     break;
       'y','z':actionOnYandZ;          case 'x': actionOnX;
    end;                                   break;
                                       case 'y':
                                       case 'z': actionOnYandZ;
                                           break;
                                       default: actionOnNoMatch;
                                    }

மடக்கி 
ஒன்றை ஒரு செயல்பாட்டுக்குள் மடக்கி விடுவதை மடக்கி குறிப்பிடுகின்றது எனலாம்.  திரும்ப திரும்ப ஒரு குறிப்பிட்ட செயல்ப்பாட்டை செய்வதை மடக்கி என்று நிரலாக பின்புலத்தில் எடுத்துகொள்ளப்படுகின்றது.  வளையம், கண்ணி, சுழல் செய்கை போன்ற சொற்களையும் இதற்கு தமிழில் பயன்படுத்தப்படுவதுண்டு.  

மடக்கி கட்டமைப்பில் இரு விடயங்கள் கவனிக்க தக்கன, அவை:
 மடக்கி எப்படி கட்டுப்படுத்தப்படுகின்றது?
 மடக்கிக்கான கட்டுப்பாடு எங்கே இருக்கின்றது?

எண்ணு கட்டுப்பாட்டு மடக்கி - Count Controlled Loops 

  FOR I = 1 TO N            for I := 1 to N do begin
        xxx                       xxx
    NEXT I                    end;

    DO I = 1,N                for ( I=1; I<=N; ++I ) {
        xxx                       xxx
    END DO                    }

நிலமை கட்டுப்பாட்டு மடக்கி - Condition Controlled Loops 

    DO WHILE (test)           repeat 
        xxx                       xxx 
    END DO                    until test;

    while (test) {            do
        xxx                       xxx
    }                         while (test);

திரட்டு கட்டுப்பாட்டு மடக்கி - Collection Controlled Loops
A few programming languages (e.g. Smalltalk, Perl, Java, C#, Visual Basic) have special constructs which allow you to implicitly loop through all elements of an array, or all members of a set or collection.

    someCollection do: [ :eachElement | xxx ].

    foreach someArray { xxx }

    Collection<String> coll; for (String s : coll) {}

மேற்கோள்கள்

    foreach (string s in myStringCollection) { xxx }
நிரலாக்கம்
பிரயாக்ராஜ்

பிரயாக்ராஜ் (Prayagraj), அதிகாரப்பூர்வமாக பிரயாக்ராஜ் என அறியப்படுகிறது, இது இந்தியாவின் உத்தரப் பிரதேசம் மாநிலத்தில் அமைந்துள்ள அலகாபாத் மாவட்டத்தின் நிர்வாகத் தலைமையிடமும், ஒரு மாநகராட்சி ஆகும். தற்போது இதன் புதிய பெயர் பிரயாக்ராஜ் ஆகும். அலகாபாத் என்ற பெயர் மொகலாயப் பேரரசனான அக்பரால் 1583 இல் இந்நகருக்குச் சூட்டப்பட்டது. இந்து மதத்தில் அலகாபாத் சிறப்பான இடத்தை பிடித்துள்ள ஊராகும்.

இந்நகரத்தில் இந்து சமய புனித ஆறுகளான யமுனை, கங்கை ஆறு மற்றும் கண்ணுக்கு புலப்படாத சரசுவதி ஆறு இங்கு திரிவேணி சங்கமம் என்ற இடத்தில் கலக்கிறது.
 
இந்தியாவின் மூன்று பிரதமர்கள் (ஜவஹர்லால் நேரு, இந்திரா காந்தி, வி. பி. சிங்) இந்நகரில் பிறந்தவர்கள். உத்திரப் பிரதேச மாநிலத்தின் அலகாபாத் உயர் நீதிமன்றம் மற்றும் அலகாபாத் பல்கலைக்கழகம் இங்கேயே அமைந்துள்ளது. ஜவகர்லால் நேருவின் ஆனந்த பவன் எனும் கட்டிடம் தற்போது அருங்காட்சியகமாக உள்ளது. 

திரிவேணி சங்கமத்தை ஒட்டி முகலாயப் பேரரசர் அக்பர் நிறுவிய அலகாபாத் கோட்டை உள்ளது.  இந்நகரத்தில் பொ.ஊ.மு. 3-ஆம் நூற்றாண்டில் பேரரசர் அசோகர் நிறுவிய  அலகாபாத் தூண் உள்ளது.

போக்குவரத்து

தொடருந்து நிலையம்

கும்பமேளா திருவிழா 
12 ஆண்டுகளுக்கு ஒரு முறை நடைபெறும் உலகப் புகழ்பெற்ற கும்பமேளா திருவிழா கங்கை, யமுனை மற்றும் சரஸ்வதி ஆறுகள் சேருமிடமான திரிவேணி சங்கமத்தில் நடைபெறும்.  2019-ஆம் ஆண்டு பிரயாக்ராஜில் நடைபெறும் கும்பமேளா விழா 15 சனவரி 2019 (மகர சங்கராந்தி) தொடங்கி 4 மார்ச் 2019 (சிவராத்திரி) முடிய நடைபெறுகிறது.

புவியியல் 
இவ்வூரின் அமைவிடம்  ஆகும். கடல் மட்டத்தில் இருந்து இவ்வூர் சராசரியாக 72 மீட்டர் (236 அடி) உயரத்தில் இருக்கின்றது. இங்கு யமுனை ஆறு கங்கை ஆற்றுடன் கூடுகிறது.

மக்கள்தொகை பரம்பல்
2011-ஆம் ஆண்டின் மக்கள்தொகை கணக்கெடுப்பின் படி, பிரயாக்ராஜ் நகரத்தின் மொத்த மக்கள்தொகை 11,12,544  ஆகும். அதில் ஆண்கள் 6,00,386, பெண்கள் 5,12,158 ஆக உள்ளனர். ஆறு வயதிற்குட்பட்ட குழந்தைகள்  1,14,439 ஆகவுள்ளனர்.  பாலின விகிதம் ஆயிரம் ஆண்களுக்கு 853 பெண்கள் வீதம் உள்ளனர். சராசரி எழுத்தறிவு 84.76%  ஆகும்.  மக்கள்தொகையில் இந்துக்கள்  8,88,314 (73.03%), இசுலாமியர்கள் 2,56,402 (21.94%), மற்றவர்கள் 20.% ஆகவுள்ளனர்.

தட்ப வெப்ப நிலை

இதனையும் காண்க 
 அலகாபாத் தூண்
 திரிவேணி சங்கமம்
 ஆனந்த பவன்

ஆதாரங்கள்

உசாத்துணை
ஜ.பாக்கியவதி, அலகாபாத் முதல் ரிஷிகேஷ் வரை, தினமணி, 7.12.2014

உத்தரப் பிரதேச மாநிலத்திலுள்ள ஊர்களும் நகரங்களும்
உத்தரப் பிரதேசத்திலுள்ள மாநகரங்கள்
அலகாபாத் மாவட்டம்
இந்து புனித நகரங்கள்
அலகாபாத்
பண்டைய இந்திய நகரங்கள்
யமுனை ஆறு
சகாதேவன்

சகாதேவன் (Sahadeva) மகாபாரதத்தில் வரும் பாண்டுவின் இரண்டாவது மனைவியான மாத்ரியின் புதல்வராவார். இவர் அஸ்வினி தேவர்களின் மூலமாக பிறந்தவர். இவரும் நகுலனும் இரட்டையர்கள் ஆவர்.

பாண்டவர் ஐவரில் சகாதேவனே இளையவர் ஆவார். மேலும் அவர்களில் சகாதேவனே புத்திக்கூர்மை மிக்கவர். தன்னுடைய சகோதரன் நகுலனைப் போல் வாள் வீச்சில் சிறந்தவராக விளங்கினார்.

இவர் மகத நாட்டு மன்னனான ஜராசந்தனின் மகளை  மணந்து கொண்டார். 

சகாதேவன், பாண்டவர்களின் தலைமறைவு வாழ்க்கையின் போது தந்திரிபாலன் என்ற மாற்றுப் பெயருடன்  விராடமன்னனின் நூறாயிரம் பசுக்களை மேற்பார்வையிடுபவராக மாறுவேடம் தாங்கினார். போரின் போது சகுனியை வதம் செய்கிறார்.

குறிப்புகள்

மேற்கோள்கள்

வெளி இணைப்புகள் 
 தமிழில் முழு மஹாபாரதம்

மகாபாரதக் கதை மாந்தர்கள்
விடயம்சார் தபால்தலை சேகரிப்பு

விடயம்சார் தபால்தலை சேகரிப்பு (Topical or thematic stamp collecting) என்பது ஒரு குறிப்பிட்ட விடயம் அல்லது கருத்துரு தொடர்பான தபால்தலைகளைச் சேகரிப்பதாகும். இவ்வாறான சேகரிப்புக்குரிய விடயங்கள் பறவைகள், விலங்குகள் முதல், போக்குவரத்து, விளையாட்டு, புகழ் பெற்ற மனிதர்கள், நாட்டு வரலாறுகள் போன்ற எதுவாகவும் இருக்கக்கூடும்.

தொடக்க காலங்களில், அரசன் அரசிகளின் தலைகளையும், நாட்டின் சின்னங்களையும் தபால்தலைகளிகளில் பொறித்து வெளியிட்ட தபால்சேவை நிர்வாகங்கள் நாட்டின் பண்பாடு, இயற்கையழகு, சாதனைகள் என்பவற்றையும் தபால்தலைகளில் அச்சிட்டு வெளியிடத் தொடங்கினர். 1845 இலேயே சென் லூயிஸில் வெளியிடப்பட்ட தபால்தலைகள் கரடி உருவங்களைத் தாங்கியிருந்தன. கனடா நாடும் ஆரம்ப காலங்களிலேயே விலங்குகள் பொறிக்கப்பட்ட தபால்தலைகளை வெளியிட்டது. முதல் தபால்தலை வெளியிடப்பட்டு ஒன்றரை நூற்றாண்டுகள் கழிந்த நிலையில் இன்று ஏராளமான வேறுபட்ட வடிவமைப்புகளில் ஆயிரக்கணக்கான விடயங்கள் சார்ந்த தபால்தலைகள் வெளியிடப்பட்டுள்ளன. இது விடயம்சார் தபால்தலை சேகரிப்பாளர்களுக்கு நிறைந்த வாய்ப்புக்களைத் தருகின்றது.

பலகாலமாகப் பிரபலமாக இருக்கும் கப்பல்கள், பறவைகள், விளையாட்டு போன்ற பல சேகரிப்புக்குரிய விடயங்களில் இன்றுவரை பல ஆயிரக்கணக்கான தபால்தலைகள் வெளியிடப்பட்ட நிலையில், இவற்றில் முழுமையான சேமிப்பு என்பது இன்று இயலாத ஒன்றாகிவிட்டது. இதனால் மேற்படி விடயங்களில் ஒரு பகுதியை மட்டும் கையாளும் வகையில் தபால்தலை சேகரிப்புகள் அமைகின்றன. எடுத்துக்காட்டாக, கப்பல் தொடர்பான விடயங்களில் போர்க் கப்பல்கள், பயணிகள் கப்பல்கள், தட்டை அடிகளையுடைய கப்பல்கள், உலக யுத்தங்களில் பங்குபற்றிய கப்பல்கள் எனப் பலவகையானவை பிரபலமாக உள்ளன.

தற்காலத்தில் சில குறிப்பிட்ட விடயங்கள் சார்ந்த தபால்தலைகளுக்காகவே தனியான விபரப்பட்டியல்கள் வெளியிடப்படுகின்றன.

வெளி இணைப்புகள் 

American Topical Association
LearnAboutStamps.com A resource for stamp collectors

மேற்கோள்கள்

அஞ்சல் தலை சேகரிப்பு
கூம்பு வெட்டு

கணிதத்தில் கூம்பு வெட்டு (conic section) என்பது ஒரு செங்குத்து வட்டக் கூம்பும், ஒரு மட்டமான தளமும் ஒன்றையொன்று வெட்டும்போது உருவாகும் வளைகோடுகள் ஆகும். கூம்பு வெட்டுக்கோடுகளைப்பற்றி சுமார் கி.மு 200 இலிருந்தே ஆராயப்பட்டுள்ளது. அக்காலத்தில் பெர்காவைச் சேர்ந்த அப்பொலோனியஸ் என்பார் கூம்பு வெட்டுக்கோடுகளின் இயல்புகள் பற்றி முறையாக ஆராய்ந்துள்ளார்.

கூம்பு வெட்டுக்களின் வகைகள் 
சிறப்பாக அறியப்பட்ட இரண்டு இத்தகைய வடிவங்கள் வட்டமும், நீள்வட்டமும் ஆகும். கூம்பினதும் தளத்தினதும் வெட்டுக்கோடுகள் மூடிய வளைகோடுகளாக இருக்கும்போது இவ்விரு வடிவங்களும் உருவாகின்றன. வட்டம், நீள்வட்டத்தின் ஒரு சிறப்பு வகையாகும். வெட்டுகின்ற தளம் கூம்பின் அச்சுக்குச் செங்குத்தாக இருக்கும்போது வட்டம் உருவாகும். தளம் கூம்பின் உற்பத்திக் கோட்டுக்கு இணையாக அமைந்தால் உருவாகும் வடிவம் பரவளைவு (parabola) ஆகும். தளம் உற்பத்திக்கோட்டுக்கு இணையாக அமையாவிட்டால் அதிபரவளைவு (hyperbola) உருவாகின்றது.

புள்ளிகளின் ஒழுக்குகளாக கூம்பு வெட்டுக்கள் 
கூம்பு வெட்டுக்களில் ஒவ்வொரு வகையையும் ஒரு குறிப்பிட்ட இயல்பைக் கொண்ட எல்லாப் புள்ளிகளினதும் ஒழுக்கு என்று வரையறுக்க முடியும்.

இவற்றையும் பார்க்கவும் 
 இருபடிச் சார்பு.

வெளியிணைப்புக்கள் 
 Special plane curves: Conic sections
 http://mathworld.wolfram.com/Focus.html
 Occurrence of the conics  in nature and elsewhere

மேற்கோள்கள்

திண்ம வடிவவியல்
கூம்பு வெட்டுகள்
சூழ்ச்சிப் பொறி

யுத்தக் களத்தில் சூழ்ச்சிப் பொறி தனிமனிதனிற்கு எதிரான கண்ணிவெடி அல்லது கைக்குண்டு ஆகும். இவை யுத்தப் பிரதேசங்களின் கதவின் பின்புறத்தில் கதவைத் தாழிடும் பகுதியில் அல்லது கவர்ச்சிகரமான ஓர் இலத்திரனியல் உபகரணம் ஒன்றில் எடுத்துக்காட்டாக தொலைக்காட்சிப் பெட்டியில் பொருத்தப் பட்ட வெடிகுண்டாகும். இவை பார்ப்பதற்கும் மிகவும் சாதுபோலவிருந்தாலும் வெடிக்கும் போது பாரதூரமான விளைவுகளை ஏற்படுத்தும். இவ்வகை உபாயங்களை இலங்கையில் பெரும்பாலும் விடுதலைப் புலிகளே நிபுணத்துவம் மிக்க முறையில் மேற்கொள்கின்றனர்.

பொறி வெடிகள்

மேற்கோள்கள்
304 சீட்டு ஆட்டம்

தமிழர்களிடையே மிகவும் பிரபலமான ஒரு சீட்டு விளையாட்டு 304 சீட்டு ஆட்டம் ஆகும். கொண்டாட்டங்களில், ஒன்றுகூடல்களில், நண்பர்களிடையே இவ்விளையாட்டு விளையாடப்படுவதுண்டு. இவ்விளையாட்டுக்கு நான்கு ஆட்டக்காரர்கள் தேவை.

விளையாடும் முறை 
52 சீட்டுக்கள் கொண்ட சீட்டுக் கட்டில், ஏழுக்கு கீழ்ப்பட்ட சீட்டுக்கள் விளையாட்டில் பயன்படா, அவை வெற்றி/தோல்வி காசுக்களாக பயன்படுத்தப்படும்.அவற்றில் ஆசி பெரியது
துரும்பு சொல்லும் முறை 52 சீட்டுக்களில் இருந்து முதலில் நான்கு சீட்டுகள் வழங்கப்படும் அந்த சீட்டுகளில் அதிகம் இருக்கும் சீட்டுவகை தெரிவு செய்யபடும் உ+ம் ஸ்ஸுகோப்பர்
பிறகு மீதீ சீட்டுகள் வழங்கப்படும் மோத்தம் எட்டு சீட்டுகள் விளையாடுபவர் தெரிவு செய்த சீட்டே துரும்பாகும்.
தம் வசம் எதிராளி எரிந்த சீட்டு இல்லை என்றால் துரும்பை வீசி வெட்டி வெற்றிபெறலாம் விலையாடுபவர் தமக்கு எதிரே உள்ளவர் தமது அணியாவார் எனவே அவர் பெற்று கொள்ளும் சீட்டும் வெற்றியை தீர்மாணிக்கும்
5 சீட்டுகளை வெல்லும் அணி வெற்றி பெரும் 
விளையாடும் முறை
விளையாடும் நால்வருக்கும் தலா ஒவ்வொருவருக்கும் எட்டு சீட்டுகள் வழங்கபட்டு விளையாட்டு ஆரம்பமாகும்.
விளையாடுபவர் தனக்கு விரும்பிய சீட்டை முதலில் போடலாம்.
தன்னிடம் எதிராளீ இட்ட சீட்டு இல்லாவிடில் வெட்டி எடுத்து கொள்ளலாம்.
இந்த விளையாட்டு கூகுல் Play store இல் Omi என டைப் செய்து இலவசமாக பெறலாம்.

][p]p[]

விளையாட்டு நுட்பங்கள் 
 பிரித்தல்
 கேட்டல்
 துரும்பு
 கழித்தல்
 வெட்டுதல்
 மடக்கு
 கம்மாஸ்
 மேசை பிழை (அழி பாசு)

சீட்டு புள்ளி விபரங்கள்

வெற்றி தோல்வி புள்ளி மற்றும் காசு விபரம் 
 304 (0.0) - கிலிக்கி கேட்டுத் தோற்றால் 8 சீட்டுக்கள், கேட்டு வென்றால் 6 சீட்டுக்கள்
 304 (0.0) - மடக்கம் கேட்டுத் தோற்றால் 4 சீட்டுக்கள், கேட்டு வென்றால் 4 சீட்டுக்கள்
 250 (5.5) - கேட்டுத் தோற்றால் 4 சீட்டுக்கள், கேட்டு வென்றால் 3 சீட்டுக்கள்
 240 (6.5) - கேட்டுத் தோற்றால் 3 சீட்டுக்கள், கேட்டு வென்றால் 2 சீட்டுக்கள்
 230 (7.5) - கேட்டுத் தோற்றால் 3 சீட்டுக்கள், கேட்டு வென்றால் 2 சீட்டுக்கள்
 220 (8.5) - கேட்டுத் தோற்றால் 3 சீட்டுக்கள், கேட்டு வென்றால் 2 சீட்டுக்கள்
 210 (9.5) - கேட்டுத் தோற்றால் 3 சீட்டுக்கள், கேட்டு வென்றால் 2 சீட்டுக்கள்
 200 (10.5)- கேட்டுத் தோற்றால் 3 சீட்டுக்கள், கேட்டு வென்றால் 2 சீட்டுக்கள்
 90 (11.5) - கேட்டுத் தோற்றால் 2 சீட்டுக்கள், கேட்டு வென்றால் 1 சீட்டு
 80 (12.5) - கேட்டுத் தோற்றால் 2 சீட்டுக்கள், கேட்டு வென்றால் 1 சீட்டு
 70 (13.5) - கேட்டுத் தோற்றால் 2 சீட்டுக்கள், கேட்டு வென்றால் 1 சீட்டு
 60 (14.5) - கேட்டுத் தோற்றால் 2 சீட்டுக்கள், கேட்டு வென்றால் 1 சீட்டு
 50 (15.5) - கேட்டுத் தோற்றால் 2 சீட்டுக்கள், கேட்டு வென்றால் 1 சீட்டு

கலைச்சொற்கள் 
 இசுகோப்பன் (♠)
 ஆடித்தன் (♥)
 ஊவித்தன் (♦)
 கலாவரை (♣)
 வீறு - Jack
 மணல் - 9
 ஆசு - Ace
 கேறு - K
 பெட்டை - Q
 அடுக்குதல்
 பிரித்தல்/புறித்தல்
 கேட்டல்
 கேள்வி - 50 புள்ளிகள்
 உதவி - 60 புள்ளிகள்
 மேலே - என்னால் இயலாது, கூட்டாளி கேக்கலாம்
 துரும்பு
 திறந்த துரும்பு
 அழி துரும்பு
 கழித்தல்
 வெட்டுதல்
 மடக்கு
 கம்மாசு/கம்மாறிஸ்
 மேசை பிழை (அழி பாசு)
 கோட்
 தாள்
 கடதாசி விளையட்டு
 கையாள்
 அலாப்புதல்

வெளி இணைப்புகள் 
 மடக்கும் கம்மாறீசும்

மேற்கோள்கள்

சீட்டு விளையாட்டுக்கள்
க. சட்டநாதன்

க. சட்டநாதன் (பிறப்பு ஏப்ரல் 22, 1940; வேலணை, யாழ்ப்பாணம்) ஈழத்தின் குறிப்பிடத்தக்க சிறுகதையாளர். பூரணி காலாண்டிதழின் இணையாசிரியராக இருந்தவர். ஓய்வு பெற்ற ஆசிரியர்.

சிறுகதைத் தொகுப்புக்கள் 
 மாற்றம் (1980)
 உலா (1992)
 சட்டநாதன் கதைகள் (1995)
 புதியவர்கள்- (2006)
 முக்கூடல் - (2010)
 பொழிவு  - (2016)
 தஞ்சம் (2018)

கவிதைத் தொகுப்புகள்
 நீரின் நிறம் (2017)
 துயரம் தரும் அழகு (2019)

குறுநாவல் 
 நீளும் பாலை

விருதுகள் 
 உலா சிறுகதைத் தொகுப்புக்கு சாகித்ய மண்டல விருது 1995இல்

வெளி இணைப்புகள்
 உலா - நூலகத் திட்டம் 
 மாற்றம் - நூலகத் திட்டம்
 ஜிஃப்ரி ஹசன் எழுதிய சட்டநாதன் பற்றிய கட்டுரை 

ஈழத்து எழுத்தாளர்கள்
ஈழத்துக் கவிஞர்கள்
தி. ச. வரதராசன்

வரதர் என அழைக்கப்படும் தி. ச. வரதராசன் (தியாகர் சண்முகம் வரதராசன்) (ஜூலை 1, 1924 - டிசம்பர் 21, 2006), சிறுகதை, புதுக் கவிதை, குறுநாவல், இதழியல், பதிப்புத்துறை என இலக்கியத்தின் பலதுறைகளிலும் குறிப்பிடத்தக்க பங்களிப்புச் செய்தவர். ஈழத்து இலக்கியத்தில் மறுமலர்ச்சி எழுத்தாளர் என அழைக்கப்பட்டவர்.

பிறப்பும் கல்வியும்
1924 இல் பொன்னாலையில் சண்முகம் - சின்னத்தங்கம் தம்பதியினரின் நான்கு குழந்தைகளில் மூன்றாவதாகப் பிறந்தவர் வரதர். இரத்தினம்மா, அன்னம்மா, தங்கச்சியம்மா ஆகியோர் அவரது சகோதரிகள். இவரது தந்தை ஒரு வர்த்தகர். தனது ஆரம்பக் கல்வியை பொன்னாலை அமெரிக்கன் மிசன் தமிழ்ப் பாடசாலையில் பெற்றார். ஆறாம் வகுப்பை மூளாய் சைவப்பிரகாச வித்தியாசாலையிலும், ஏழாம் வகுப்பை சுழிபுரம் ஐக்கிய சங்க வித்தியாசாலையிலும், எட்டாம் வகுப்பை காரைநகர் சுப்பிரமணிய வித்தியாசாலையிலும் கற்றார். சிரேட்ட தராதரப் பத்திர வகுப்பை மீண்டும் மூளாய் சைவப்பிரகாச வித்தியாசாலையில் கற்றார்.

திருமண வாழ்க்கை
சுழிபுரத்தில் பிறந்து மலேயாவில் வாழ்ந்த ஆறுமுகம் - மனோன்மணி தம்பதியினரின் மகளான மகாதேவியம்மாவை வரதர் தனது 27ஆவது வயதில் 1951 நவம்பர் 7 ஆம் திகதி திருமணம் செய்தார். இவர்களுக்குச் செந்தாமரை, தேன்மொழி, மலர்விழி ஆகியோர் புதல்விகள். இவர்களில் செந்தாமரை கனடாவிலும் மலர்விழி லண்டனிலும் வாழ்கின்றனர். வரதர் ஆசிரியையான தேன்மொழியுடன் இறுதிவரை வாழ்ந்தார்.

சிறுகதைகள், கவிதை
இவரது முதற் சிறுகதையான கல்யாணியின் காதல் ஈழகேசரியில் வெளியானது. ஜூன் 13, 1943 இல் ஈழத்தின் முதல் எழுத்தாளர் சங்கமான 'தமிழிலக்கிய மறுமலர்ச்சிச் சங்கம்'  தொடங்கப்படக் காரணமாயிருந்தோரில் இவர் ஒருவர். இதே ஆண்டில் (1943) ஈழகேசரியில் வரதர் எழுதிய ஓர் இரவினிலே எனும் வசன கவிதையே ஈழத்தின் முதற் புதுக்கவிதை எனப்படுகிறது. வரதரின் முதற் சிறுகதைத் தொகுதியான கயமை மயக்கம் 1960இல் வெளியானது.

சஞ்சிகைகள்
மறுமலர்ச்சி சஞ்சிகையின் (1946 - 1948) ஆசிரியர் குழுவில் ஒருவர். ஆனந்தன் (1952), தேன் மொழி (1955), வெள்ளி (சஞ்சிகை), புதினம் (வார இதழ்), அறிவுக் களஞ்சியம் (1992-1995, 1998) ஆகியன இவர் நடத்திய இதழ்கள்.

வரதர் வெளியீடு
வரதர் தொழிலால் ஓர் அச்சக முகாமையாளர். "வரதர் வெளியீடு" என்னும் வெளியீட்டு முயற்சியின் மூலம் பெருமளவு நூல்களை வெளியிட்டுள்ளார். பண்டிதமணி சி. கணபதிப்பிள்ளையின் இலக்கிய வழியே வரதர் வெளியீடாக வெளிவந்த முதல் நூலாகும். மஹாகவி, வித்துவான் பொன். முத்துக்குமாரன், செங்கை ஆழியான், சாந்தன், க. கைலாசபதி, முருகையன், நா. சோமகாந்தன், நாவற்குழியூர் நடராஜன் போன்ற பலரது நூல்கள் வரதர் வெளியீடாக வெளிவந்துள்ளன. பதினைந்து வயதிற்குட்பட்ட சிறார்களுக்காக வரதர் கதைமலர் தொடரில் ஐந்து நூல்களை வெளியிட்டார். வரதரின் பல குறிப்பு என்ற பெயரில் தமிழ் மக்களுக்குத் தேவையான பலவித விடயங்களைத் தொகுத்து ஆண்டுக்கு ஒன்றாக நான்கு பதிப்புக்கள் வெளியிட்டார்.

விருதுகள்
வரதரின் சேவைகளைப் பாராட்டி இலங்கைக் கலைக் கழகம் அவருக்கு சாகித்திய இரத்தினம் எனும் பட்டத்தை அளித்தது.

இவரது நூல்கள்
 கயமை மயக்கம் (சிறுகதைகள்)
 நாவலர்
 வாழ்க நீ சங்கிலி மன்ன
 மலரும் நினைவுகள்
 பாரதக்கதை
 யாழ்ப்பாணத்தார் கண்ணீர்
 சிறுகதை பட்டறிவுக் குறிப்புகள்

வெளி இணைப்புகள்

நூலகம் திட்டத்தில் வரதரின் நூல்கள்
 நாவலர் 
 கயமை மயக்கம்

வரதர் பற்றியவை
 வரதர் என்ற எழுத்தாணி ஓய்ந்தது

உசாத்துணை
 ஈழத்துச் சிறுகதை வரலாறு - கலாநிதி க. குணராசா, டிசம்பர் 2001

ஈழத்து எழுத்தாளர்கள்
ஈழத்துப் பதிப்பாளர்கள்
கோதிக் கட்டிடக்கலை

கோதிக் கட்டிடக்கலை (Gothic architecture) என்பது ஐரோப்பியக் கட்டிடக்கலையின் ஒரு பாணியைக் குறிக்கும். குறிப்பாக இப்பாணி, தேவாலயங்கள், பேராலயங்கள் போன்றவற்றின் வடிவமைப்புக்களோடு தொடர்புடையது. 12 ஆம் நூற்றாண்டில் பிரான்சில் உருவாகிய இது மத்திய காலத்திலும் பயன்பாட்டில் இருந்தது. இதைத் தொடர்ந்தே 15 ஆம் நூற்றாண்டில் மறுமலர்ச்சிக் கட்டிடக்கலை உருவானது. 18 ஆம் நூற்றாண்டளவில் இங்கிலாந்தில் ஆரம்பமான கோதிக் மறுமலர்ச்சி முயற்சிகள், 19 ஆம் நூற்றாண்டில், ஐரோப்பாவிலும் பரவியது. இது சிறப்பாகச், சமயம் மற்றும் பல்கலைக்கழகக் கட்டிட வடிவமைப்புக்கள் ஊடாக 20 ஆம் நூற்றாண்டிலும் புழக்கத்திலிருந்தது.

மேலும் வாசிக்க 
 Fletcher, Banister; Cruickshank, Dan, Sir Banister Fletcher's a History of Architecture, Architectural Press, 20th edition, 1996 (first published 1896). . Cf. Part Two, Chapter 14.
 
 Glaser, Stephanie, "The Gothic Cathedral and Medievalism," in: Falling into Medievalism, ed. Anne Lair and Richard Utz. Special Issue of UNIversitas: The University of Northern Iowa Journal of Research, Scholarship, and Creative Activity, 2.1 (2006) . (on the Gothic revival of the 19th century and the depictions of Gothic cathedrals in the Arts)
 
 Tonazzi, Pascal (2007) Florilège de Notre-Dame de Paris (anthologie), Editions Arléa, Paris,

வெளி இணைப்புகள் 

 Mapping Gothic France
 கோதிக் கட்டிடக்கலை பிரிட்டானிக்காவில்
  Gutenberg.org
 , Archive.org, from Internet Archive

கட்டிடக்கலைப் பாணிகள்
இத்தாலியக் கட்டிடக்கலை
பிரெஞ்சுக் கட்டிடக்கலை
இங்கிலாந்தின் கட்டிடக்கலை

மேற்கோள்கள்

de:Gotik#Baukunst
கட்டிடத் தகர்ப்பு

கட்டிடத் தகர்ப்பு (Demolition) என்பது பழைய அல்லது இடிபாடுகளுக்கு உள்ளான கட்டிடங்களைத் தகர்த்தல் ஆகும். இச்செயற்பாட்டை இடித்துத் தள்ளல், அழித்தல், வீழ்ச்சியுறச் செய்தல் என்றும் கூறலாம். கட்டிடங்கள் இருக்கும் இடத்தின் மீள்பயன்பாட்டுக்காகவும் சூழலை மேம்படுத்துவதற்காகவும் கட்டிடத் தகர்ப்பு அவசியமாகின்றது.

கட்டிடத்தை வீழ்கட்டமைப்பு முறைகளைப் பின்பற்றாமல் வெறுமனே பாரிய சாதனங்கள் கொண்டு தகர்த்தால் அக்கட்டிடங்களைக் கட்டப் பயன்பட்ட பல பொருள்களை மீளவும் பயன்படுத்த முடியாமல் போகும்.  மேலும் இடித்துத் தள்ளப்பட்ட கழிவுகளைத் தகுந்த மாதிரி அகற்ற வேண்டிய சிக்கலும் உருவாகும்.  இதனால், கட்டிடத் தகர்ப்புக்குப் பதிலாக வீழ்கட்டமைப்பு முறை தற்சமயம் மேலை நாடுகளில் பரவலாகப் பின்பற்றப்பட நடவடிக்கைகள் மேற்கொள்ளப்படுகின்றன.

மேற்கோள்கள்

கட்டிட கட்டுமானவியல்
கிளிநொச்சி

கிளிநொச்சி (Kilinochchi) இலங்கையின் வடமாகாணத்தில் அமைந்துள்ள ஒரு நகரமாகும். யாழ்ப்பாணத்தில் இருந்து ஏ9 வீதியில் தெற்காக 68 கிலோமீட்டர் தூரத்திலும் வவுனியாவிலிருந்து வடக்காக 75 கிலோமீட்டர் தூரத்திலும் உள்ளது. இது வட மாகாண சபையின் நிர்வாகத் தலைமையிடமாக உள்ளது. 2002 தொடக்கம் 2009ம் ஆண்டு வரை தமிழீழ விடுதலை புலிகளின் நிர்வாகத் தலைநகரமாக காணப்பட்டது.

இம்மாவட்டத்தைச் சேர்ந்தவர்கள் பெரும்பாலும் வேளாண்மையைத் தொழிலாகக் கொண்டுள்ளனர். வேளாண்மைக்கான நீர் இரணைமடு அக்கராயன், புதுமுறிப்பு, வன்னேரி, பிரமந்தனாறு, கல்மடு, புதுஐயன், கரியாலை நாகபடுவான், கனகாம்பிகை ஆகிய குளங்களில் இருந்து பெறப்படுகின்றது. வேளாண்மை ஆய்வுகளுக்கான இலங்கை அரச விவசாய ஆராய்ச்சி நிலையம் 155ஆம் கட்டையிலும் விவசாய விரிவாக்கச் செயற்பாடுகளிற்காக வட மாகாண விவசாய திணைக்களம் அரச அதிபர் விடுதிக்கு அண்மையிலும் மண்வள ஆராய்ச்சி நிலையம் இரணைமடுச் சந்தியிலும் அமைந்துள்ளன. பல்கலைக்கழக விவசாய பீடமும் பொறியியற் பீடங்களும் இலங்கை மத்திய வங்கியின் வடபிராந்தியத் தலைமையகமும் அறிவியல் நகர்ப்பகுதியில் அமைந்திருக்கின்றன. வட்டக்கச்சியில் இயங்கிய விவசாயப் பயிற்சிக் கல்லூரி தற்போது மூடப்பட்டுள்ளது. விதை நெல் ஆராய்ச்சி மற்றும் உற்பத்தி நிலையம் கரடிப்போக்கில் இயங்குகின்றது.

கிளிநொச்சியிலுள்ள குளங்கள் 
இரணைமடுக்குளம்
அக்கராயன் குளம்
வன்னேரிக் குளம்
கரியாலைநாகபடுவான் குளம்
கனகாம்பிகைக் குளம்
கல்மடுக் குளம்
புதுமுறிப்புக் குளம்

கிளிநொச்சியில் உள்ள பாடசாலைகள் 

கிளிநொச்சி மகா வித்தியாலயம்
கிளிநொச்சி இந்துக் கல்லூரி
கிளிநொச்சி மத்திய மகா வித்தியாலயம்
பாரதிபுரம் மகா வித்தியாலயம்
கனகபுரம் மகா வித்தியாலயம்
புனித தெரேசா பெண்கள் பாடசாலை
முருகானந்த மத்திய கல்லூரி
பளை மத்திய கல்லூரி
முழங்காவில் மத்திய கல்லூரி
இராமநாதபுரம் மேற்கு அ.த.க.பாடசாலை, கிளிநொச்சி

மேற்கோள்கள்

இவற்றையும் பார்க்க 
 கிளிநொச்சிப் போர் (2008–2009)

வெளி இணைப்புகள்

 
 
இலங்கை மாவட்டத் தலைநகரங்கள்
அம்பாறை

அம்பாறை (Ampara, சிங்களம்: අම්පාර) இலங்கையின் கிழக்கு மாகாணத்தில் அமைந்துள்ள அம்பாறை மாவட்டத்தின் தலைநகரமாகும். இந்நகரம் இலங்கைத் தலைநகரமான கொழும்பிலிருந்து 320 கிலோமீற்றர் தூரத்தில் அமைந்துள்ளது. சிங்களவர், தமிழர், முஸ்லிம்கள் ஆகிய மூவினத்தவரும் இந்நகரத்தில் வசிக்கின்றனர்.

மேற்கோள்கள்

 
அம்பாறை மாவட்டத்தில் உள்ள ஊர்களும், நகரங்களும்
கிழக்கு மாகாணம், இலங்கை
இலங்கை மாவட்டத் தலைநகரங்கள்
மன்னார்

மன்னார் (Mannar) இலங்கையின் வடமாகாணத்தில் உள்ள ஒரு நகரமும், மன்னார் மாவட்டத்தின் தலைநகரமும் ஆகும். இதன் எல்லைகளாக கிளிநொச்சி, முல்லைத்தீவு, வவுனியா, அனுராதபுரம், புத்தளம் ஆகியன அமைந்துள்ளன.

சுற்றுலாப் பிரதேசங்கள் 
மன்னார் நகரப் பகுதியில் நகரத்தில் உள்நுளைகையில் அல்லது வெளியேறும் இடத்தில் பாலத்திற்கு அருகில் மூர்வீதியில் ஏறத்தாழ 1 கிலோமீட்டர் தொலைவில் சித்திவிநாயகர் கல்லூரிக்குச் சற்றே அப்பால் பெருக்க மரம் ஒன்றுள்ளது. இது பருமனில் பெருத்தவண்ணமுள்ளது. இதை அருகில் உள்ள தேவாலயம் ஒன்று பராமரித்து வருகின்றது. இதைவிடத் தேவாரத்தில் இடம்பெற்ற திருக்கேதீஸ்வரம்  யாத்திரீகர்கள் வந்துபோகின்றனர். அங்கே யாத்திரீகர் மடங்கள் பல உள்ளன.

அதே போல் மன்னாரில் உள்ள மடு ஆலயம் மிகப் பிரபலமான திருத்தலம் ஆகும். இங்கு இலங்கையில் உள்ள மக்கள் வருகை தந்து வழிபடுகின்றார்கள்.
மேலும் தலைமன்னார் கலங்கரை விளக்கம் புதியதொரு மாற்றம் கண்டு சுற்றுலா பயணிகளைக் கவரும் வண்ணம் அமைந்துள்ளது. அத்துடன் குஞ்சுக்குளம் தொங்கு பாலமும் மக்கள் தமது பொழுதைக் கழிக்கச் செல்லும் இடமாகும்.

போக்குவரத்து

புகையிரத சேவை 
தலை மன்னாரில் இருந்து மன்னார் மற்றும் மதவாச்சி வழியாக தொடருந்துப் போக்குவரத்து கொழும்பு வரை காணப்படுகின்றது போர்க்காலத்தில் சேதமுற்றுக் காணப்பட்ட இப் பாதையினை இலங்கை-இந்திய நட்புறவின் அடையாளமாக இந்திய அரசின் நிதியில் இருந்து மீள புனரமைக்கப்பட்டுள்ளது

பேருந்துச் சேவைகள் 
கொழும்பிற்கு மன்னாரிலிருந்தும் வவுனியா ஊடாகவோ அல்லது நேரடியாக மதவாச்சியூடாகவோ பயணிக்கலாம்.
மன்னார் - கொழும்பு (மதவாச்சி வழியாக)
மன்னார் - வவுனியா
மன்னார் - கொழும்பு மன்னாரிலிருந்து சிலாவத்துறை, மறிச்சிக்கட்டி, எழுவன்குலம், புத்தளம், சிலாபம், நீர்கொழும்பு, ஊடாக  கொழும்பை சென்றடைகிறது.
மன்னார் - கல்பிட்டி, மன்னாரிலிருந்து சிலாவத்துறை, மறிச்சிக்கட்டி, எழுவன்குலம், புத்தளம், பாலாவி, நுறைச்சோளை, ஊடாக கல்பிட்டியைச் சென்றடையும்.
மறிச்சிக்கட்டியில் இருந்து பாலைகுளி, ஊடாக சென்று வில்பத்து வழியாக சென்று அநுராதபுர மாவட்டத்தின் வெள்ளச்சி கிராத்தைச் சென்றடைய முடியும்.

மன்னாரிலுள்ள பாடசாலைகள் 
 மன்னார்/சித்திவிநாயகர் இந்துக்கல்லூரி (தேசிய பாடசாலை)
 மன்னார் முருங்கன் மத்திய கல்லூரி 
 மன்னார் புனித சவேரியார் ஆண்கள் தேசிய பாடசாலை
 மன்னார் சேவியர் பெண்கள் பாடசாலை
 மன்னார் புனித ஆன் மத்திய மகா வித்தியாலயம், வங்காலை
 வங்காலை மத்திய மகா வித்தியாலயம்
 இலுப்பைக்கடவை அ.த.க .பாடசாலை
 கள்ளியடி அ.த.க .பாடசாலை
 இலந்தைமோட்டை அரசினர் முஸ்லிம் கலவன் பாடசாலை
 புதுக்குடியிருப்பு அரசினர் முஸ்லிம் கலவன் பாடசாலை 
 மன்னார் சிலாபத்துரை முஸ்லிம் மகா வித்தியாலயம்.
மன் / பத்திமா மத்திய மகா வித்தியாலயம், பேசாலை 
மன் / சென் மேரிஸ் வித்தியாலயம், பேசாலை

மேற்கோள்கள்

வெளி இணைப்புகள் 

 mannar.com
 Information on Mannar (Tamil)
 Official Mannar.com (Tamil)

வட மாகாணம், இலங்கை

இலங்கை மாவட்டத் தலைநகரங்கள்